Case ID: 1017752
Sentence 0: TƏSVİRİ HİSSƏ İddiaçı qızı cavabdeh “Azərbaycan Avtomobil Yolları” Dövlət Agentliyinə qarşı iddia ərizəsi ilə Sumqayıt İnzibati-İqtisadi Məhkəməsinə müraciət edərək, Abşeron rayonu Saray Bələdiyyəsinin xxxx 2006-cı il tarixli 13 saylı qərarı ilə anası X2 Saray bələdiyyəsinin, ehtiyat torpaq fondundan Masazır duz gölünün şimal-qərb hissəsindən yolun mühafizə zonası saxlanılmaq şərti ilə yol kənarı örüş yeri kimi uçota alınmış ərazidən sahibkarlıqla məşğul olmaq - tibbi müəssisə tikmək məqsədi ilə 0,27 ha torpaq sahəsinin ayrıldığını, həmin torpaq sahəsinə dair Daşınmaz Əmlakın Dövlət Reyestr Xidmətinin 4 saylı Ərazi İdarəsi tərəfindən çıxarışların verildiyini, daha sonra xxxx 2003-cü il tarixdə Nüşabə Cabbarova notariat qaydasında təsdiq olunmuş bağışlama müqaviləsi əsasında torpaq sahəsini 3 bərabər paya bölərək, hər birinə 0,09 ha torpaq sahəsi olmaqla ona və digər qızlarına bağışladığını, mülkiyyətinə keçən torpaq sahəsinin “BilgəhSumqayıt Avtomobil Yolnunu Tikintisi» layihəsi çərçivəsində tikinti altına düşdüyünü, lakin bununla bağlı ona heç bir bildirişin, xəbərdarlığın və ya s. formada məlumatın verilmədiyini, layihəni həyata keçirən keçmiş «xxxx» ASC-yə müraciət edərək, mülkiyyətində olan torpaq sahəsinin dövlət ehtiyacları üçün alınması ilə bağlı qanunla nəzərdə tutulmuş kompensasiyanın ödənilməsini xahiş etsə də, cavabdehin əmlakın mövcud bazar qiymətinə uyğun kompensasiyanı ödəməkdən imtina etdiyini bildirərək, «Bilgəh-Sumqayıt Avtomobil Yolunun Tikintisi» layihəsi çərçivəsində tikinti altına düşən Masazır duz gölünün şimali-qərb hissəsində mülkiyyətində olan 0,09 ha torpaq sahəsinin dövlət ehtiyacları üçün alınmasına görə torpaq sahəsinin hər sotu üçün 12.000 manat olmaqla 108.000 manat, əmlakının bazar dəyərinin 20 % miqdarında əlavə 21.600 manat, torpağın satın alınması ilə əlaqədar müəyyən edilmiş kompensasiya ilə yanaşı torpağın könüllü qaydada satmağa həvəsləndirmək məqsədi ilə satıcıya bu qiymətin 10 %-i məbləğində 10.800 manat əlavə hesablanmaqla 140.400 manat məbləğində kompensasiyanın, manatın devalvasiyası və əmlakından istifadədən 3 ildir məhrum olunduğu üçün dəymiş zərərə görə 100.000 manat maddi zərər olmaqla, cəmi 240.400 manat kompensasiya məbləğinin ödənilməsinin cavabdehin üzərinə qoyulması barədə qərar qəbul edilməsini xahiş etmişdir.